Tweejarige in Margate geskietŉ Tweejarige seun is in ŉ kritieke toestand nadat hy Donderdagaand omstreeks 21:30 in Margate geskiet is. “Paramedici het die seuntjie by sy huis in Margate gestabiliseer en hom na ŉ nabygeleë hospitaal geneem vir verdere behandeling,” het Chris Botha, ŉ woordvoerder van Netcare 911, gesê. “Netcare 911 is Vrydagoggend ontbied om die seun na ŉ hospitaal in Durban oor te plaas wat spesiaal toegerus is om kinders te behandel. Die seun is daar in die hoësorgeenheid opgeneem.” Botha het gesê die besonderhede van die voorval is nog nie duidelik nie, maar Maroela Media het by ŉ betroubare bron, wat anoniem wou bly, verneem dat die kind en ŉ ander kind vermoedelik met ŉ vuurwapen gespeel het toe die skoot afgegaan het. Lees die opvolgberig hier.